**Zápisnica zo zasadnutia komisie ochrany ŽP pri MsZ v Šamoríne**

 **zo dňa 22.03.2023**

 **Prítomní:** Mgr. Domsitz Márton, PhDr. Bott Domonkos Lívia, Mezzey László, Ing. Pörsök Mária, Ürge Lajos, Valocsay István, Kocsis Arnold, Veres Gábor.

 Zasadnutie otvoril predseda komisie p. Mgr. Domsitz. Ďalej sa pokračovalo podľa zaslaného programu:

1. Návrh VZN č. 4/2023 o ochrane mestského parku Pomlé.
2. Návrh VZN č. 5/2023 o čistote mesta a ochrane verejného poriadku.
3. Žiadosti bytových domov o finančnú dotáciu: Dunajská 27

 Dunajská 29

 Hlavná 22

 Hlavná 24

 Školská 22-36

 Mestský majer 2

1. Správa o mestskom odpadovom hospodárstve za rok 2022
2. Organizovanie Veľkého jarného upratovania v roku 2023 a podujatia Deň Zeme
3. Rôzne

 **Bod č. 1. – Návrh VZN č. 4/2023 o ochrane mestského parku Pomlé**

 Mesto v zmysle zákona SRN č. 369/1990 Zb. o obecnom zriadení v znení neskorších predpisov zodpovedá za správu a údržbu verejných priestranstiev a verejnej zelene a zabezpečuje verejnoprospešné služby, udržiavanie čistoty a verejný poriadok na svojom území. Keďže v súčasnosti platná úprava VZN o ochrane mestského parku pochádzalo z roku 2002, bolo ho načase aktualizovať. Súčasná zmena sa týka hlavne potreby zvýšenia ochrany mestského parku Pomlé. Boli upravené povinnosti návštevníkov parku ako aj povinnosti prevádzkovateľa a správcu parku.

**Doporučenie č. 1/2023 –** KOŽP na svojom zasadnutí prerokovala návrh VZN a odporúča schváliť predmetné VZN v predloženom znení.

 **Bod č. 2. – Návrh VZN č. 5/2023 o čistote mesta a ochrane verejného poriadku**

 **P**ôvodné VZN bolo napadnuté protestom prokurátora Okresnej prokuratúry Dunajská Streda pod č. Pd 130/22/2201-2 zo dňa 22.08.2022.

Zistené nedostatky boli odstránené a Mestské zastupiteľstvo v Šamoríne uznesením č. 35/2022/VI, dňa 10.11.2022 schválilo upravené VZN č. 12/2022. Avšak v podanom proteste prokurátora tunajšia prokuratúra okrem iného konštatovala nedostatočnú určitosť zrušeného VZN a to v § 13 Sankcie.

* Podľa názoru prokuratúry, vzhľadom na skutočnosť, že mesto v predmetnom VZN upravuje viaceré oblasti podľa osobitných právnych predpisov (pyrotechnika, alkohol, ochrana nefajčiarov, psy, ochrana verejného poriadku), je úprava § 13 príliš všeobecná, pričom nie je zrejmé, ktoré porušenie povinnosti je priestupkom podľa § 47 a 48 zákona o priestupkoch, správnym deliktom podľa zákona č. 369/1990 zb. prípadne podľa iného osobitného právneho predpisu.

Nakoľko mesto nie je povinné vo VZN upravovať sankcie, predmetný paragraf bude vyňatý z dokumentu.

**Doporučenie č. 2/2023 –** KOŽP na svojom zasadnutí prerokovala návrh VZN a odporúča schváliť predmetné VZN v predloženom znení.

 **Bod č. 3. – Žiadosti vlastníkov bytov o finančnú dotáciu – *Dunajská 27, Dunajská 29, Hlavná 22, Hlavná 24, Školská 22-36, Mestský majer 2***

Materiál predložili vlastníci bytov predmetných obytných domov. Finančný príspevok by využívali na nákup sadovníckeho materiálu a náradia.

KOŽP prerokovalo 6 žiadostí, vo všetkých prípadoch vyhovela predloženým žiadostiam do výšky 100€ / vchod resp. 50€/vchod.

**Doporučenie č. 3/2023 –** KOZPna svojom zasadnutí prerokovala 6 žiadostí a odporúča vyhovieť žiadateľom nasledovne:

**Dunajská 27 – 100€**

**Dunajská 29 – 100€**

**Hlavná 22 – 100€**

**Hlavná 24 – 100€**

**Školská 22-36 – 400€ (50€/vchod)**

**Mestský majer 2 – 100€**

 **Bod č. 4. – Správa o mestskom odpadovom hospodárstve za rok 2022**

KOŽP bola oboznámená súčasným stavom odpadového hospodárstva resp. so systémom, ktorý v súčasnosti funguje v našom meste.

Členovia komisie boli oboznámené aj s výsledkami odpadového hospodárstva: o množstve vyzbieraných komodít – odpadov na území mesta za rok 2022:

Množstvo vyzbieraných komodít – odpadov na území mesta za rok 2022:

1. Papier: 391,66 t (379,16 t)
2. Sklo: 193,56 t (161,06 t)
3. VKM: 3,88 t (1,97 t)
4. Obaly z kovu: 3,29 t (3,16 t)
5. Kuchynský odpad: 347,43 t (203,38 t)
6. Jedlé oleje a tuky 6,10 t (1,93 t)
7. Šatstvo: 59,39 t (70,89 t)
8. Textílie: 2,11 t (2,90 t)
9. Nebezpečný odpad: 2,72 t (2,44 t)

(rozpúšťadlá, pesticídy, farby)

1. Vyradené elektrické zariadenia 11,05 t (60,26 t)
2. Batérie a akumulátory 3,88 t (4,08 t)
3. Drevo 393,61 t (555,97 t)
4. Plasty 320,91 t (311,79 t)
5. Farebné kovy 24,89 t (10,89 t)
6. Železo a oceľ 581,68 t (329,20 t)
7. Biol. rozložiteľný odpad 2948,11 t (2088,29 t)
8. Zmesový KO 3571,42 t (3743,73)
9. Objemný odpad 684,37 t (1068,60 t)
10. Drobný stavebný odpad 410,32 t (496,05 t)

(Údaje v zátvorke predstavujú rok 2021.)

Úroveň vytriedenia komunálnych odpadov za rok 2022: 53,13 %.

Správu KOŽP brala na vedomie.

 **Bod č. 5. – Organizovanie Veľkého jarného upratovania v roku 2022**

KOŽP prerokovala organizačné zabezpečenie jarného upratovania vonkajších priestranstiev mesta, ktorý sa uskutoční 15. apríla 2023 v sobotu od 8.30 hod. so zrazom na nasledovných miestach:

1. skupina: vstupná brána Základnej školy Mátyása Korvína s VJM
2. skupina: vstupná brána Základnej školy Mateja Bela
3. skupina: vstupná brána základnej školy Mliečno

O odpadové vrecia a ochranné rukavice sa postará mestský úrad, záverom celej udalosti bude podané občerstvenie a guláš pre zúčastnených.

Ďalej dňa 17.04.2023 mesto plánuje na Hlavnom námestí organizovať program na Deň Zeme pre malých aj pre veľkých účastníkov s nasledovnými aktivitami resp. témami: zhodnocovanie odpadu, témy triedenia a recyklácie, ekologické človeče nehnevaj sa, ekologické pexeso a pod.

 **Bod č. 6. – Rôzne**

* **Otázka pána poslanca Ürge o možnostiach osvetlenia mestského parku Pomlé, nakoľko podľa návštevníkov parku v zimnom období od 17.00 hod. je tam tma a ľudia necítia sa tam bezpečne, chodci v parku svietia baterkami.**

Podľa vyjadrenia Štátnej ochrany prírody SR z roku 2019 *„osvetlenie resp. rozšírenie osvetlenia z hľadiska záujmov ochrany prírody a krajiny má negatívne dopady:*

*nutné výkopy – možné poškodenie koreňov drevín,*

*nevhodne zvolené osvetľovacie telesá s veľkým odpadovým svetlom – dezorientácia hmyzu, netopierov a vtákov.*

*Samozrejme dalo by sa minimalizovať dopad týchto negatívnych vplyvov na únosnú mieru, ale celkom ich negatívny vplyv sa vylúčiť  nedá.“*

Na základe tohto vyjadrenia ani KOŽP nepodporuje tento zámer.

* **Otázka pána poslanca Ürge o spôsobe a frekvencii údržby stromov na území mesta.** Zdravotný stav drevín, ktoré sú súčasťou verejnej zelene, je monitorovaný priebežne zamestnancami MsÚ a pracovníkmi mestského podniku AREA Šamorín s.r.o., prípadne na základe žiadostí.

Ošetrenie drevín sa vykonáva podľa potreby. Bežné práce takéhoto charakteru vykonáva mestský podnik AREA Šamorín s.r.o.. Závažnejšie zásahy do drevín, alebo ak sa jedná o vzácny strom resp. stromoradie, tieto služby sú objednané u externých firiem špecializované na arboristické práce. (Seidl s.r.o., Treegarten s.r.o., Arbor Care s.r.o. a pod.) V takýchto prípadoch práce sú realizované na základe odborného posudku, po posúdení zdravotného a statického stavu. Mesto už dlhé roky spolupracuje s pánom Tomášom Fraňom zo spoločnosti Arbor Vitae – Arboristika s.r.o., ktorý je uznaným odborníkom na Slovensku.

* **Otázka pána poslanca Valocsayho smerovala na zmenu otváracích hodín našich separačných dvorov.**

Počas pandémie Covid-19 množstvo uloženého odpadu na zberných dvoroch v Šamoríne a v Mliečne, enormne narástol, hlavne netriedený a objemný odpad bol vyšší ako v predchádzajúcich rokoch. Bolo zistené, že tento dosť radikálny nárast spôsobil, že z dôvodu pandémie podobné zariadenia v okolitých obcí boli zavreté, alebo sú otvorené dva dni v týždni na dve hodiny. A všetok ich odpad skončil u nás, ako aj odpad od podnikateľov, ktorý pochádza z ich podnikateľskej činnosti. (Aj skládka v Čukárskej Pake prijímala odpad iba od zmluvných partnerov.) Preto sme boli nútenýv roku 2021 sprísniť prevádzkové podmieky našich zberných dvorov, medzi ktoré patrili nasledovné zmeny:

* Zmena prevádzkovej doby: v pracovných dňoch od 8.00 do 15.30 hod.( v stredu v letnom období do 18.00 hod., v zime do 16.30 hod), v sobotu od 8.00 do 13.00 hod.
* Sprísnená kontrola pri vstupe: uložiť odpad môžu len občania s trvalým pobytom, alebo ak sú platiteľmi poplatku za odvoz komunálneho odpadu v našom meste. Cez víkendy kontrolovať budú aj príslušníci MsP.
* Zmesový komunálny odpad už nemôžu občania uložiť na ZD, preberáme len roztriedené komodity , aby sme znížili podiel odpadu, kt. bude následne uložený na skládke v Čukárskej Pake.
* Zároveň separačné dvory boli napojené na mestský kamerový systém.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Mgr. Márton Domsitz, predseda

Zapísal: Ing. Kocsis